Document ID: /roh_data/filtered/fineweb-2-filterrobots_roh.jsonl.gz/65866

Savens vegn il poetry slam associà cun giuvnas e giuvens che raquintan lur istorgias sin il palc en in grond tempo e cun bler melodia. Questa acrobatica da pleds ha immediatamain tschiffà Elisabeth Schmidt. Ensemen cun las autras quatter dunnas ha in pled dà l'auter ed ellas en vegnidas sin l'idea dad era scriver texts en questa moda e maniera. Entras il stausch dals organisaturs dal Konsum Cazas, han ellas la finala piglià fieu da l'idea da sezzas star sin il palc e recitar lur texts.
Per pudair far quai èn ellas sa drizzadas a Jachen Wehrli, sez poet da slam e cabarettist. Quel, ha chattà l'idea grondiusa.
Quai è in project infernal. La cumbinaziun da dunnas che han vis tut la vita e vulan ir per l'emprima giada sin il palc.
Uschia ha Jachen Wehrli cumenzà a far il coachen las tschintg dunnas ed ha ditg ad ellas d'avair il curaschi ed oravant tut bler plaschair da far insatge nov. In zichel gnervusitad e tema da l'agen curaschi inclusiv.
Producziuns
- ils 6 d'avrigl 2023, a las 20:00
- ils 21 d'avrigl 2023 a las 20:00
en il Konsum Cazas